CELEX: C2006/281/34
Language: et
Date: 2006-11-18 00:00:00
Title: Kohtuasi C-352/06: Eelotsusetaotlus, mille esitas Finanzgericht Köln (Saksamaa) 25. augustil 2006 — Brigitte Bosmann versus Bundesagentur für Arbeit, Familienkasse Aachen

18.11.2006   
            
            
               ET
            
            
               Euroopa Liidu Teataja
            
            
               C 281/21
            
         Eelotsusetaotlus, mille esitas Finanzgericht Köln (Saksamaa) 25. augustil 2006 — Brigitte Bosmann versus Bundesagentur für Arbeit, Familienkasse Aachen
   (Kohtuasi C-352/06)
   (2006/C 281/34)
   Kohtumenetluse keel: saksa
   Eelotsusetaotluse esitanud kohus
   Finanzgericht Köln
   Põhikohtuasja pooled
   
      Hageja: Brigitte Bosmann
   
      Kostja: Bundesagentur für Arbeit, Familienkasse Aachen
   Eelotsuse küsimused
   
               1.
            
            
               Kas nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes (1) artikli 13 lõike 2 punkti a tuleb tõlgendada kitsendavalt nii, et see säte ei keela saada elukohariigis (Saksamaa Liitvabariik) lapsetoetust üksinda last kasvataval emal, kes ei saa oma töökohariigis (Madalmaade Kuningriik) lapse vanuse tõttu lapsetoetust?
            
         
               2.
            
            
               Juhul kui vastus esimesele küsimusele on eitav:
               Kas nõukogu 21. märtsi 1972. aasta määruse (EMÜ) nr 574/72, millega määratakse kindlaks määruse (EMÜ) nr 1408/71 rakendamise kord (2), artiklit 10 tuleb tõlgendada kitsendavalt nii, et see säte ei keela saada elukohariigis (Saksamaa Liitvabariik) lapsetoetust üksinda last kasvataval emal, kes ei saa oma töökohariigis (Madalmaade Kuningriik) lapse vanuse tõttu lapsetoetust?
            
         
               3.
            
            
               Juhul kui vastused esimesele ja teisele küsimusele on eitavad:
               Kas töötava ja üksinda last kasvatava ema nõudeõigus kohaldada lapsetoetuse maksmisel tema elukohariigi soodsamat korda tuleneb otse EÜ asutamislepingust või õiguse üldpõhimõtetest?
            
         
               4.
            
            
               Kas vastused eespool toodud küsimustele sõltuvad sellest, kas töötaja pöördub igal tööpäeval tagasi kohta, kus elab tema perekond?
            
         
      (1)  EÜT L 149, lk 2; ELT eriväljaanne 05/01, lk 35.
   
      (2)  EÜT L 74, lk 1; ELT eriväljaanne 05/01, lk 83.